"Machinarium" on ebatavaline mäng päris mitmes mõttes. Esiteks on see üles ehitatud Flashis, nagu ka Tšehhi päritolu Amanita Designi eelnevad mängud, "Samorost" ja "Samorost 2″. Teiseks on see valmis nikerdatud põlve otsas, praktiliselt olematu büdžetiga. Ning kolmandaks on tegemist klassikalise 2D seiklusmänguga, paarikümne aasta eest ilmunud Lucasartsi ja Sierra Online parimate palade vaimus.